РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 11

от заседание на комисия ”Управление на собствеността”
към Пленума на Висшия съдебен съвет, проведено на 22.02.2017 г.

Днес, 22.02.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Розалин Трендафилов
                                                                                       Светла Петкова
                                                                                       Юлиана Колева
                                                                                       Димитър Узунов

           ОТСЪСТВА: Милка Итова.

           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС, инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността”, Анжела Цветанова – младши експерт в дирекция „Управление на собствеността” и Владимир Димитров – старши експерт - юрист в дирекция „Управление на собствеността“.

1. ОТНОСНО: Среща с представители на „ЕКСА АРТ” ЕООД във връзка с ремонта и реконструкцията на ІV-и етаж на сградата на Съдебна палата – гр. София, бул. „Витоша” № 2, поканени съгласно решение на Комисия „Управление на собствеността”, взето по протокол № 9/15.02.2017 г., т. 5.2.

	След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ВЪЗЛАГА на дирекция „Управление на собствеността на съдебната власт” да изготви писмо до „ЕКСА АРТ” ЕООД, въз основа на което да бъдат уточнени параметрите на бъдещото взаимодействие.

2. ОТНОСНО: Среща с представители на „ПРОНО” ЕООД и арх. Николай Ангелов във връзка с обект: „Проектиране и строителство за изграждане на обособено помещение за архив в подземен гараж на Специализиран наказателен съд, ул. „Черковна” № 90, гр. София”, поканени съгласно решение на Комисия „Управление на собствеността”, взето по протокол № 9/15.02.2017 г., т. 5.4.

	След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА”
                                                   Р Е Ш И:

2.1. ВЪЗЛАГА на дирекция „Управление на собствеността на съдебната власт”, след получаване на проектната документация от Министерство на правосъдието, както и от „ПРОНО“ ЕООД при необходимост, да даде предложение за реализиране на обект: „Проектиране и строителство за изграждане на обособено помещение за архив в подземен гараж на Специализиран наказателен съд, ул. „Черковна” № 90, гр. София”, вкл. промяна на заложеното в инвестиционната програма на ВСС /напр. замяна на предвидения инженеринг разделяне на поръчката като отделно проектиране след което избор на строител/.

3. ОТНОСНО: Предложение от Главния секретар на Висшия съдебен съвет по заявление за достъп до обществена информация с рег. № 19/13.02.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1. ПРИЕМА ЗА СВЕДЕНИЕ доклада от Лидия Кирилова – главен експерт в дирекция „Управление на собствеността на съдебната власт“.

2. ИЗПРАЩА доклада по т.1 на дирекция „Бюджет и финанси“ и на дирекция „Правна“ - по компетентност.

4. ОТНОСНО: Доклади от експертите от дирекция „Управление на собствеността на съдебната власт” за подобряване организацията на работа в дирекцията, в изпълнение решение на КУС, взето по протокол № 9/15.02.2017 г., т. 4.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА доклада от инж. Димитър Шиклев – директор на дирекция „Управление на собствеността на съдебната власт” във връзка с подобряване организацията на работа в дирекцията.
4.2. ПРИЕМА доклада от инж. Дениза Павлова – главен експерт в дирекция „Управление на собствеността на съдебната власт” и инж. Добромира Димитрова – главен експерт в дирекция „Управление на собствеността на съдебната власт” във връзка с подобряване организацията на работа в дирекцията.
4.3. ПРИЕМА доклада от Лидия Кирилова – главен експерт в дирекция „Управление на собствеността на съдебната власт” и Анжела Цветанова – младши експерт в дирекция „Управление на собствеността на съдебната власт” във връзка с подобряване организацията на работа в дирекцията.
4.4. ВЪЗЛАГА на дирекция „Управление на собствеността” да се обобщят представените в днешното заседание доклади в един синтезиран доклад, като бъде предложен проект на решение на Комисия „Управление на собствеността” и предоставено на Главния секретар на ВСС.

5. ОТНОСНО: Изясняване на правото на управление върху недвижими имоти на съдебната власт в гр. Петрич, гр. Бургас и гр. Велико Търново.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ОДОБРЯВА  проект на писмо до Сметната палата с искане за съдействие относно уреждане на взаимоотношенията, свързани с прехвърлянето на активите от МП и завеждането им по баланса на ВСС  без да са предадени съответните документи за тях.

6. ОТНОСНО: Уведомление от председателя на Районен съд гр. Карлово относно застрашаване сигурността на Съдебната палата от строеж на нова офис сграда на „Банка ДСК” ЕАД – гр. Карлово.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОДОБРЯВА писмо до Началника на РДНСК Южен централен район за упражняване на правомощия по Закона за устройство на територията и извършване на проверка на одобрената и съгласувана проектна документация и издадените строителни книжа от Община Карлово по отношение на нова офис сграда за Банка ДСК ЕАД в гр. Карлово, ул. „Васил Левски“ № 13, като при наличие на нарушения строителството НЕЗАБАВНО да бъде спряно.
6.2. ОДОБРЯВА писмо до Областен управител на област Пловдив за оказване на съдействие за спешното изваждане от сегашната сграда на магистратите и служителите на Районен съд гр. Карлово и на Служба по вписванията гр. Карлово, поради опасност от срутване, и настаняването им в подходяща за целта държавна или общинска сграда, намираща се на територията на гр. Карлово.
6.3. ОДОБРЯВА писмо до Кмета на Община Карлово за оказване на съдействие за спешното изваждане от сегашната сграда на магистратите и служителите на Районен съд гр. Карлово и на Служба по вписванията гр. Карлово, поради опасност от срутване, и настаняването им в подходяща за целта държавна или общинска сграда, намираща се на територията на гр. Карлово.
6.4. ОДОБРЯВА писмо до „ДЕМЕТРА ПРОЕКТ“ ООД, в качеството му на автор на инвестиционен проект за строеж „Извършване на конструктивно укрепване и основен ремонт на Съдебна палата гр. Карлово“, за извършване на оглед на сградата на съда и даване на становище за мерките, които Висшия съдебен съвет следва да предприеме при така създалата се ситуация.
6.5. ВЪЗЛАГА на дирекция „Управление на собствеността” да определи представители, които съвместно с г-жа Галя Георгиева – член на Висшия съдебен съвет да извършат спешен оглед на Съдебната палата – гр. Карлово. За извършения оглед да бъде изготвен доклад, който да бъде внесен в следващо заседания на Комисията. Предвид констатациите в доклада да бъде организирана среща с представители на Министерство на отбраната.
6.6. ИЗПРАЩА решението по т. 6 на Главния секретар на Висшия съдебен съвет.

7. ОТНОСНО: Изготвяне на бюджетна прогноза 2018 – 2020 г. по § 51-00 „Основен ремонт на дълготрайни материални активи на органите на съдебна власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	7.1. ПРИЕМА Прогноза за ангажименти за разходи и за нови задължения за разходи за 2017 г. и 2018 г. и бюджетна прогноза за 2019 г. и 2020 г. по § 51-00 на органите на съдебната власт.
7.2. ИЗПРАЩА на дирекция „Финанси и бюджет”, по компетентност.

8. ОТНОСНО: Предприети действия след възникнала авария в края на 2016 г. на обект: „Сграда на нуждите на СРС и СРП, находяща се в гр. София, бул. „Ген. М.Д. Скобелев” № 23”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	8.1. ПРИЕМА доклада на инж. Дениза Павлова – главен експерт в дирекция „Управление на собствеността на съдебната власт” във връзка с предприетите действия след възникнала авария в края на 2016 г. на обект: „Сграда на нуждите на СРС и СРП, находяща се в гр. София, бул. „Ген. М.Д. Скобелев” № 23”.

8.2. ОДОБРЯВА проект на писмо до „Консорциум РСРП” – София и проект на писмо до Столична община.

8.3. ВЪЗЛАГА на инж. Дениза Павлова – главен експерт в дирекция „Управление на собствеността на съдебната власт” да изготви писмо до фирмата, осъществяваща строителен надзор на обекта за включване в комисията на специалист по част „Отопление, вентилация и климатизация”.

8.4. ВЪЗЛАГА на експертите от дирекция „Управление на собствеността”, упълномощени да отговарят по договори за строителство и инженеринг за следващото заседание на Комисия „Управление на собствеността” да изготвят доклади за състоянието на обектите, находящи се в гр. Видин, гр. Петрич, гр. Кюстендил и сградата, находяща се на бул. „Ген. М.Д. Скобелев” № 23, както и да се посочат действията, които следва да се предприемат за тяхното завършване.

9. ОТНОСНО: Писмо от Маргарита Радкова – директор дирекция „Финанси и бюджет” относно решение на Комисия „Управление на собствеността”, взето по протокол № 5/01.02.2017 г., т. 12.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	ПРИЕМА за сведение писмото от Маргарита Радкова – директор дирекция „Финанси и бюджет” относно решение на Комисия „Управление на собствеността”, взето по протокол № 5/01.02.2017 г., т. 12.

10. ОТНОСНО: Доклад от Владимир Димитров – старши експерт - юрист в дирекция „Управление на собствеността“ относно актовете за държавна собственост, съгласно § 82 и § 83 от ПЗР на ЗИДЗСВ.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	10.1. Да се проведе среща на възможно най-високо равнище за стопиране до второ нареждане действието на заповедта на министъра на правосъдието за нанасяне на обекти на МП в кадастралните карти за сградите на съдебната власт.
	10.2. Организиране на работна среща между експерти от ВСС и МП за обмен на информация и предложение на практическо решение.
	10.3. ВЪЗЛАГА на дирекция „Управление на собствеността” да се изготви писмо до Агенцията по геодезия, картография и кадастър за преустановяване действията по нанасяне обекти на МП в кадастралните карти.
	10.4. ВЪЗЛАГА на дирекция „Управление на собствеността” да се изготви писмо до административните ръководители на органите на съдебна власт с указания за действия с оглед резултатите от предприетите мерки.

11. ОТНОСНО: Искане от председателя на Районен съд гр. Перник за отпускане на средства за подмяна на част от електрическата инсталация на сградата, в която е разположен съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	11.1. Извършването на разход за авариен ремонт на силова електроинсталация в Районен съд гр. Перник е аварийно необходим.
	Стойността на разхода е определена на 2 893 лв., съгласно най-ниската приложена оферта.
	11.2. ИЗПРАЩА решението на Комисия „Бюджет и финанси”, за корекция на бюджета на Районен съд гр. Перник.

12. ОТНОСНО: Доклад от инж. Димитър Шиклев – директор на дирекция „Управление на собствеността” относно решение на Комисия „Управление на собствеността”, взето по протокол № 9/15.02.2017 г., т. 1.
	Приложение: Доклад от Анжела Цветанова – младши експерт в дирекция „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	12.1. ПРИЕМА за сведение доклада на инж. Димитър Шиклев.
	12.2. ПРИЕМА за запознаване доклада на Анжела Цветанова – младши експерт в дирекция „Управление на собствеността на съдебната власт”.
	12.3. ОТЛАГА вземането на решение по т. 12 от настоящия дневен ред за следващото извънредно заседание на Комисията, което ще се състои на 27 февруари 2017 г., от 14,00 часа, в зала 512.
	12.3. Да се предоставят всички материали свързани с ведомствените жилища, предоставени от Анжела Цветанова, на членовете на Комисия „Управление на собствеността”, за запознаване.
	12.4. На следващото заседание на Комисията да се прецени нормата на чл. 15, ал.3 във връзка с ал.2 от ЗДС по отношение на ведомствените жилища, с оглед предприемане на адекватни действия по предоставянето им за управление. ВЪЗЛАГА на дирекция „Управление на собствеността да бъде изготвен доклад и проект на решение в тази насока за обсъждане и приемане от Комисията.

13. ОТНОСНО: Разпределяне на осем подвижни стелажни системи, предлагани от Върховния касационен съд на Районен съд гр. Асеновград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	13.1. ИЗПРАЩА преписката на Комисия „Бюджет и финанси”, за становище, с оглед баланса на съответните органи на съдебна власт.

                                                 
                                                  ПРЕДСЕДАТЕЛ 
			      	       НА КОМИСИЯТА: /П/

								МИХАИЛ КОЖАРЕВ